Quaderns d'Investigació d'Alaquàs va ser fundat a Alaquàs l'any 1980 per un grup de persones del món de l'educació i de la cultura
23/04/2020

# Quaderns d'Investigació d'Alaquàs va ser fundat a Alaquàs l'any 1980 per un grup de persones del món de l'educació i de la cultura

*   23/04/2020
*   [Cultura](/categoria/6/0/cultura)
*   [Imprimir](#)
*   Compartir
*    https://www.alaquas.org/documento.asp?id\_do=18356

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F18356%2F0&title=Ajuntament%20d%27Alaqu%C3%A0s.%20Premsa.Quaderns%20d%27Investigaci%C3%B3%20d%27Alaqu%C3%A0s%20va%20ser%20fundat%20a%20Alaqu%C3%A0s%20l%27any%201980%20per%20un%20grup%20de%20persones%20del%20m%C3%B3n%20de%20l%27educaci%C3%B3%20i%20de%20la%20cultura)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/18356/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2020/2/18356/23042020captura_Form_4.jpg)](https://www.alaquas.org/ficheros/documentos/2020/2/18356/23042020captura_Form_10.jpg "<a href='https://www.alaquas.org/ficheros/documentos/2020/2/18356/23042020captura_Form_10.jpg' target=_blank><i class='fa fa-external-link' aria-hidden='true'></i>.Quaderns d'Investigació d'Alaquàs va ser fundat a Alaquàs l'any 1980 per un grup de persones del món de l'educació i de la cultura</a>")

Va nàixer com un intent de recuperar la memòria històrica d'Alaquàs.

L'any 1981, es va publicar el primer número de Quaderns. Des d'aquell moment, cada any, el primer dissabte de les Festes Majors, fidel al seu compromís inicial, Quaderns ha anat aportant la mirada històrica necessària en tot grup humà.  A través de Quaderns coneixem noms, activitats, comportaments, formes de vida, aspectes econòmics, costums, tradicions i problemes de les persones que han viscut a Alaquàs des de fa segles.

Les presentacions de Quaderns d'Investigació es realitzen al Castell d'Alaquàs, però més enllà d'això, Quaderns sempre ha estat vinculat al Castell d'Alaquàs de tal forma que al llarg de tots aquests anys s'ha realitzat una incessant labor d'anàlisi i estudi d'aquest edifici i de la història viva que l'ha vinculat al poble d'Alaquàs. S'han recuperat i datat nombrosos episodis, alguns memorables i recordats per a la història, com l'extraordinària mobilització ciutadana i de les autoritats a principis del segle XX que van aconseguir la declaració del Castell com a Monument Històric Artístic Nacional.

Quaderns ha recuperat per a sempre, gràcies a les fotografies, les cares del poble i està ajudant a recuperar les veus de la gent gràcies als enregistraments que fa per donar a conèixer les biografies dels nostres majors. Ha publicat treballs sobre la forma de vida dels nostres avantpassats; quines eren les relacions entre els senyors del poble i els ciutadans; de quina manera hi van conviure les comunitats cristiana i musulmana fins al segle disset; quina era la fisonomia del nostre poble al llarg dels segles, etc.

Els estudis que s'han publicat des de 1981 han intentat aportar la mirada vital de l'evolució històrica d'Alaquàs. Per això, possiblement, Quaderns s'ha convertit al llarg d'aquests anys en el llibre del poble.

[https://quaderns.alaquas.org/quaderns.asp](https://quaderns.alaquas.org/quaderns.asp)